E-4007/2014

Mál þetta, sem var dómtekið 14. janúar sl., er höfðað fyrir Héraðsdómi Reykjavíkur af I-kvk-þgf T. S-kvk-þgf, Dalseli 34, Reykjavík, J-kvk-þgf Þ-kvk-þgf S-kvk-þgf, Gónhóli 25, Reykjanesbæ, K-kvk-þgf S-kvk-þgf, Hjallabrekku 8, Ólafsvík og V-kvk-þgf L-kvk-þgf S-kvk-þgf, Árbakka 4, Hvammstanga, á hendur A-x-x G-x-x P-x-x, Víkurási 2, Reykjavík, með stefnu birtri 17. október 2014.

Dómkröfur stefnenda eru þær að stefnda greiði stefnendum óskipt 877.835 kr. ásamt dráttarvöxtum skv. 1. mgr. 6. gr. laga nr. 38/2001 frá 11. júní 2012 til greiðsludags. Þá er krafist málskostnaðar úr hendi stefndu samkvæmt mati dómsins. Gegn greiðslu stefnukröfu og málskostnaðar gefa stefnendur út afsal til handa stefndu fyrir eigninni að Víkurási 2 í Reykjavík, með fastanúmerið 205-3446.

Stefnda krefst sýknu af öllum kröfum stefnenda. Þá krefst hún málskostnaðar úr hendi stefnenda að mati dómsins.

Við þingfestingu 21. október 2014 var sótt þing af hálfu stefndu og var henni veittur frestur til að skila greinargerð. Stefnda lagði fram greinargerð 18. nóvember 2014. Málið var tekið fyrir af undirrituðum dómara 14. janúar sl. Þann dag var ekki sótt þing af hálfu stefndu. Málið var þá dómtekið að kröfu stefnenda.

Atvik máls

Að sögn stefnenda á mál þetta rætur sínar að rekja til viðskipta með fasteignina að Víkurási 2 í Reykjavík. Stefnendur séu erfingjar fyrrum eiganda fasteignarinnar og eignuðust hlut sinn í fasteigninni með skiptayfirlýsingu, sem móttekin var hjá þinglýsingarstjóra, 16. desember 2008. Hinn 2. apríl 2012 samþykktu stefnendur kauptilboð stefndu í fasteignina að fjárhæð 14.200.000 kr. Aðilar gerðu með sér kaupsamning, 9. maí 2012 og þann dag var eignin afhent stefndu. Fyrirhugað hafi verið að gefa út afsal gegn afsalsgreiðslu, 11. júní 2012. Stefnda hafi ekki mætt á afsalsfund og ekki greitt umsamda afsalsgreiðslu. Stefnendur krefjast greiðslu úr hendi stefndu í samræmi við fullar efndir kaupsamnings aðila.

Málsástæður og lagarök

Stefnendur byggja kröfur sínar á ákvæðum samþykkts kauptilboðs og undirrituðum kaupsamningi milli aðila. Í kauptilboði, dagsettu 2. apríl 2012, komi fram að stefnda skuldbindi sig til þess að greiða samtals 14.200.000 kr. með nánar tilteknum hætti fyrir fasteign stefnenda. Jafnframt komi þar fram að þinglýsingarkostnaður, sem kaupanda beri að greiða vegna verðbréfa og kaupsamnings samkvæmt nánari sundurliðun í kauptilboðinu, auk þess sem henni beri að greiða umsýslugjald fasteignasölu að fjárhæð 43.925 kr.

Í 15. gr. kauptilboðsins komi fram að áhættan af fasteigninni flytjist yfir frá stefnendum til stefndu við afhendingu, 9. maí 2012. Í 16. gr. komi fram að greiðslur í hússjóð og fasteignagjöld skuli seljandi gera upp við kaupanda miðað við afhendingardag og greiða við undirritun afsals eða á gjalddögum ef þeir séu fyrr. Í 17. gr. komi fram að stefnendur skuli greiða venjuleg rekstrargjöld af fasteigninni uns stefnendur hafi afhent eignina stefndu. Í 19. gr. kauptilboðsins komi fram að stefndu beri að greiða stimplun og þinglýsingu kaupsamnings, afsals, fasteignaveðbréfs og annarra veðskjala svo og lántökugjald fasteignaveðbréfa. Fram komi aftur að stimpilgjald fasteignaveðbréfa sé 1,5% og lántökugjald 1% af fjárhæðinni. Fram komi að stefndu beri að greiða þessi gjöld við undirritun kaupsamnings. Í kaupsamningi, sem dagsettur sé 9. maí 2012, sé í greinum 9., 15. og 19. efnislega samið um hið sama og hér að framan greini.

Stefndu hafi borið að greiða stefnendum 14.200.000 kr. í kaupverð fyrir hina umsömdu fasteign. Á kaupsamningsdegi, 9. maí 2012, greiddi stefnda 2.300.000 kr. til þess fasteignasala sem hafði milligöngu um viðskiptin milli aðila. Frekari greiðslur hafi stefnda ekki innt af hendi og ráðstafaði hinn löggilti fasteignasali því fjármunum stefndu til greiðslu á umsömdum gjöldum sem féllu á hana vegna viðskiptanna. Nánar tiltekið hafi fasteignasalinn greitt stimpil- og þinglýsingargjöld af kaupsamningi og skuldabréfi, samtals að fjárhæð 141.600 kr. auk þess sem greidd var umsýsluþóknun stefndu til fasteignasölunnar að fjárhæð 43.925 kr. Greiðsla til stefnenda af greiðslu stefndu á kaupsamningsdegi hafi því numið því 2.114.475 kr.

Þá hafi stefnda greitt umsamið kaupverð með útgáfu skuldabréfs til Íbúðalánasjóðs að fjárhæð 11.360.000 kr. Að frádregnum 1% lántökukostnaði hafi 11.246.400 kr. komið upp í greiðslu kaupverðs til stefnenda.

Samtals hafi stefnda þannig greitt til stefnenda 13.360.875 kr. af umsömdu 14.200.000 kr. kaupverði og séu ógreiddar eftirstöðvar því 839.125 kr.

Stefndu hafi borið að greiða vatns- og fráveitugjald af hinni seldu fasteign frá afhendingu. Gjöld vegna ársins 2012 námu samtals 55.215 kr. Stefnendum bar að greiða fyrir 130 daga (19.612 kr.) en stefndu bar að greiða fyrir 236 daga (35.603 kr.). Stefnendur greiddu vatns- og fráveitugjöld til og með gjalddaga í júlímánuði, samtals 36.816 kr. Stefndu beri því að endurgreiða stefnendum 17.204 kr. vegna ofgreiddra vatns- og fráveitugjalda.

Þá bar stefndu að greiða fasteignagjöld af hinni seldu fasteign frá afhendingu. Fasteignagjöld vegna ársins 2012 námu samtals 41.239 kr. Stefnendum bar að greiða fyrir 130 daga (14.648 kr.) en stefndu bar að greiða fyrir 236 daga (26.591 kr.). Stefnendur greiddu fasteignagjöld til og með gjalddaga í júlímánuði, samtals 27.493 kr. Stefndu beri því að endurgreiða stefnendum 12.845 kr. vegna ofgreiddra fasteignagjalda.

Samkvæmt framansögðu beri stefndu að greiða stefnendum þau gjöld sem stefnendur greiddu í hússjóð vegna tímabils eftir afhendingu, 9. maí 2012. Um sé að ræða hússjóð húsfélagsins Víkurási 2 með kennitöluna 000000-0000 annars vegar og hússjóður bílskýlis Víkuráss 2, 4, 6 og 8 með kennitöluna 000000-0000 hins vegar, en seljendur hafi greitt gjöld til húsfélaganna til og með maímánuð 2012. Mánaðargjald í hússjóð húsfélagsins Víkurási 2 hafi verið 9.203 kr. og beri stefnendum að greiða 9/31 af þeim kostnaði en stefndu 22/31 af þeim kostnaði eða 6.531 kr. Mánaðargjald í hússjóð bílskýlisins hafi verið 3.000 kr. og beri stefnendum að greiða 9/31 af þeim kostnaði en stefndu 22/31 af þeim kostnaði eða 2.129 kr.

Nánar tiltekið sundurliðist stefnukrafa stefnenda með eftirfarandi hætti:

Í kaupsamningi hafi aðilar samið um útgáfu afsals og lokagreiðslu stefndu til stefnenda, 11. júní 2012. Stefnendur krefjist því dráttarvaxta skv. 1. mgr. 6. gr. laga nr. 38/2001 af eftirstöðvum og ofgreiddum gjöldum frá þeim degi til greiðsludags.

Gegn greiðslu á eftirstöðvum kaupverðs og uppgjöri gjalda samkvæmt ákvæðum kaupsamnings muni stefnda hafa efnt umsamið afsalsuppgjör og eigi hún því rétt á afsali úr hendi stefnenda á þeim tíma. Í þessu felist að stefnendur lýsi sig reiðubúna til útgáfu afsals gegn greiðslu stefnukröfu og skuldbindi sig til útgáfu þess gegn fullnaðargreiðslu.

Stefnendur styðja kröfur sínar almennum reglum samninga- og kröfuréttar. Þá vísa stefnendur til laga um fasteignakaup nr. 44/2004, laga um stimpilgjald nr. 36/1978 og laga um aukatekjur ríkissjóðs nr. 88/1001. Kröfur um dráttarvexti og vaxtavexti styðja stefnendur við ákvæði vaxtalaga nr. 38/2001 með síðari breytingum. Krafa um málskostnað styðst við 1. mgr. 130. gr. laga 91/1991 um meðferð einkamála. Krafa um virðisaukaskatt af málflutningsþóknun er reist á lögum númer 50/1988 um virðisaukaskatt. Stefnendur séu ekki virðisaukaskattskyld og beri þeim því nauðsyn til að fá dóm fyrir skatti þessum úr hendi stefnda. Varðandi varnarþing vísast til 32. gr. laga nr. 91/1991.

Í greinargerð stefndu kemur fram að hún hafi verið að vinna fyrir fyrirtækið Hringdu frá mars 2014 en fyrirtækið hafi ekki greitt henni fyrir þá vinnu sem hún hafi innt af hendi. Áður en stefnda hafi hafið störf hjá Hringdu hafi hún verið atvinnulaus. Vísar stefnda til samantektar yfir vangreidd laun frá vinnuveitanda sínum. Þá vísar hún til kjarasamnings Verslunarfélags Reykjavíkur við Samtök atvinnulífsins, sem undirritaður var 21. desember 2013 og samþykktur af félagsmönnum í janúar 2014 og samningsviðauka, sem undirritaður var í mars 2014, og fól í sér hækkun á desember- og orlofsuppbótum og lengingu samningstímans.

IV. Niðurstaða

Eins og að framan greinir sótti stefnda þing við þingfestingu málsins og hélt uppi vörnum. Í fyrirtöku málsins 4. janúar sl. féll þingsókn niður af hálfu stefndu. Verður því eftir 3. mgr. 96. gr. laga nr. 91/1991 um meðferð einkamála að dæma málið eftir fram komnum kröfum og gögnum með tilliti til þess sem fram hefur komið af hálfu stefndu.

Þykir krafa stefnenda studd fullnægjandi röksemdum og gögnum sem hefur ekki verið hnekkt af hálfu stefndu. Stefnda hefur hins vegar ekki fært fram haldbær rök fyrir sýknukröfu sinni. Með vísan til þessa og þar sem fyrirliggjandi gögn eru í samræmi við og styðja dómkröfur stefnenda, er fallist á kröfu þeirra. Í samræmi við niðurstöðu málsins, sbr. 1. mgr. 130. gr. laga nr. 91/1991 um meðferð einkamála, verður stefnda dæmd til að greiða stefnendum málskostnað sem þykir hæfilega ákveðinn 150.000 krónur og hefur þá verið tekið tillit til virðisaukaskatts.

I-kvk-nf Þ-kvk-nf héraðsdómari kveður upp dóm þennan.

D Ó M S O R Ð :

Stefnda, A-x-x G-x-x P-x-x, greiði stefnendum, I-kvk-þgf T. S-kvk-þgf, J-kvk-þgf Þ-kvk-þgf S-kvk-þgf, K-kvk-þgf S-kvk-þgf og V-kvk-þgf L-kvk-þgf S-kvk-þgf, óskipt 877.835 kr. ásamt dráttarvöxtum skv. 1. mgr. 6. gr. laga nr. 38/2001 frá 11. júní 2012 til greiðsludags

Stefnda, greiði stefnendum óskipt 150.000 kr. í málskostnað.

I-kvk-nf Þ-kvk-nf (sign.)